תכנית לימודים לסדנא בנושא: תורת המשפט, הלכה ותפיסה דתית (אלעזר וייס)

רקע**: מטרת הסדנא להצביע על האופן שבו זרמים של "תורת המשפט" (פילוסופיה של המשפט) באים לידי ביטוי בתפיסות אודות ההלכה היהודית והחוויה הדתית בכללותה.**

**הסדנא תתחלק למספר חלקים מרכזיים: בתחילה, נסקור בקצרה מספר זרמים תורת משפטיים מרכזיים. בשלב שני, נבחן כיצד ניתן להשתמש בזרמים אלו על מנת להתבונן בשיח ההלכתי והתלמודי ובהנחות היסוד המלוות שיח זה, לרוב בצורה בלתי מודעת. בשלב שלישי, נראה כיצד "תורת המשפט" איננה רלוונטית רק לבחינה של דיונים אודות *החוק היהודי* (ההלכה), אלא גם באה לידי ביטוי *בתפיסה הדתית* הרחבה יותר (אודות החוויה הדתית, תפקידו של האל וההלכה וכיו"ב). לבסוף, נשאל האם הכלים התורת משפטיים שרכשנו יכולים ליצוק תוכן תאורטי לדיונים אודות מחוייבות דתית מסורתית.**

**מטרה מרכזית של הסדנא היא להצביע את החיבור שבין התפיסות התאורטיות לבין מחלוקות בסוגיות קונקרטיות. לכן, בסוף כל חלק תאורטי יוקדש מפגש ליישום התאוריות שנלמדו על סוגיה אקטואלית עכשווית.**

תכנית הסדנא

מבוא

1. **מהי תורת משפט + ההבדלים בין משפט כללי (חילוני) למשפט דתי (ההלכה)**

חלק א: עיון בסוגיות אקטואליות באמצעות זרמים בתורת המשפט

1. שלושה זרמים תורת משפטיים – סקירה כללית: פורמליזם, תאוריה ביקורתית **(CLS)** וריאליזם
2. יישום 1: האם מותר לבית דין רבני להטיל סנקציות דתיות על סרבני גט? **(בג"ץ 5185/13 פלוני נ' בית הדין הרבני הגדול בירושלים)**
3. יישום 2: הריסת בתים של מחבלים **(בג"ץ 1630/16 מסודי פתחי זכריא נ' מפקד כוחות צה"ל)**
4. יישום 3: תפקידו של בית המשפט העליון (או: האם שופטי העליון פוסקים כראות עיניהם) **(כתבות נבחרות של קלמן ליבסקינד)**

חלק ב: תורת משפט והלכה

1. על מקומם של ערכים בפרשנות ההלכתית **(*משה הלברטל, מהפכות פרשניות בהתהוותן*)**

8+7.יישום 1**: הפולמוס ההלכתי (בארה"ב) אודות השלמת מניין על ידי נשים**

1. יישום 2**: מהי סוגיה תלמודית – משיח פורמליסטי לשיח ערכי**

חלק ג: הקשר העמוק שבין תורת משפט לתפיסה דתית

1. הרב קוק **(לפי הפרשנות של "ישיבות הקו")**
2. ליבוביץ' **(*אמונתו של הרמב"ם*)**
3. הרב שג"ר **(*אהבה, רומנטיקה וברית*)**
4. יישום: כיצד תורת המשפט והתפיסה הדתית משפיעות על היחס להתיישבות ביהודה ושומרון

חלק ד: סיכום ותהיות להמשך – מהי מחוייבות דתית לא פורמליסטית?

1. המסורתיות כפרדיגמה חלופית **(מאיר בוזגלו, *שפה לנאמנים: מחשבות על המסורת*)**
2. סיכום